यह बात तब सामने आई जब शरापोवा ब्रिटेन में हो रहे विंबलडन टेनिस टूर्नामेंट के एक मुक़ाबले के बाद मीडिया से बात कर रही थीं.इसके बाद तो ट्विटर और फेसबुक पर सचिन के फैंस की तरफ़ से शरापोवा के ख़िलाफ़ टिप्पणियों की बाढ़ सी आ गई. शरापोवा के आधिकारिक फ़ेसबुक पेज पर अब तक 20 हज़ार से ज़्यादा ऐसे कमेंट आ चुके हैं.वहीं ट्विटर पर #WhoisMariaSharapova(मारिया शरापोवा हैं कौन) हैशटैग सबसे ज़्यादा ट्रेंडिंग करने वाले हैशटैग में आ गया. सचिन के चाहने वालों ने इस हैशटैग के तहत शरापोवा के ख़िलाफ़ टिप्पणियाँ की हैं. कुछ टिप्पणी करने वालों ने तो यह तक लिख दिया है कि "शरापोवा ज़रूर नास्तिक होंगी, क्योंकि वो 'भगवान' को नहीं जानतीं" हालांक कुछ टिप्पणियों में उनका बचाव भी किया गया है.इस साल का फ्रेंच ओपन जीतने वाली शरापोवा से पूछा गया कि क्या वह जानतीं हैं कि सेंटर कोर्ट के रॉयल बॉक्स में कौन-कौन से सितारे उनका मैच देख रहे थे?इस सवाल के जवाब में उन्होंने कहा कि डेविड बेकम एक 'शानदार इंसान' हैं. लेकिन जब उनसे रॉयल बॉक्स में मौजूद सचिन तेंदुलकर के बारे में पूछा गया तो उनका जवाब करोड़ों भारतीयों को हैरान कर देने वाला था.उन्हें पता ही नहीं था कि सचिन तेंदुलकर कौन हैं.सचिन टेनिस के प्रशंसक हैं. वह अकसर विंबलडन मुक़ाबले देखने के लिए लंदन जाते रहते हैं. टेनिस इतिहास के महानतम खिलाड़ियों में शुमार किए जाने रोजर फेडरर जैसे खिलाड़ी भी क्रिकेट में उनके क़द से परिचित हैं.मारिया शरापोवा विंबलडन टूर्नामेंट से बाहर हो गईं हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)